Nge 1849 kwagqitywa ukushicilelwa “ Uhambo Lo- mhambi ” bati Abesutu balufunda ngokulukaulezela Kwada kwagqita iminyaka emininzi ingenakufezwa yonke ukuguqulwa incwadi ye Zib'alo. Kwakunzima kum ukuguqula incwadi ka Tixo. Mhla ndayi feza iverse yokugqibela ndanga andiseko apa emhlabeni. Ndanga maxa wambi ndiza kufa, ndabake ndizinikele ndingakoyiki ukufa. Eloxesha andisokuza ndililibale. Ndati ukuze ndibuye ndizive ndingumntu ndabuyela kwakula mapepa bendiwaguqula, ndapindapinda ukuwafunda ndikangela indawo eziposisekileyo, yaza ke enye into eya ncedayo ndawa ngamadolo ndatandaza.

Abantu base Kuruman baqubela pambili ekwazini. Umncedisani nam u-Mr. Edwards nenkosikazi ya­kwake baba neklasi abazifundisayo. Kwabako amapandle amele esi sikolo setu. Kwakiwa indlu enkulu yetyalike, eyati mhla yavulwa nge 1838, Abesutu abeza kubonga u-Yehova bakumakulu asibozo nasi toba. Nge Sabata elandelayo ukumka komhla kwa- bako umtendeleko owaba nabantu abalikulu elinamashumi amahlanu.

Kwabuya kwafika no Mr. Ashton owaba luncedo olukulu ; kodwa ke yena wabuya washenxiselwa e- Eekatlong. Indawo yake e-Kuruman yatatyatwa ngunyana warn u-John Moffat owawuqala umsebenzi wake nge 1866; osele naye ebuye wrashenxiswa wasiwa kwi sikolo esasino Dr. Livingstone no Mr. Price oseleye e-Tanganyika.

Ngamaxesha angapambili bekusoyikeka ukuhamba pakati kwa Besutu. Namhla ungalityutya ungoyiki nto. Baya rwebelana kakulu nabe Lungu base Koloni. Lonto ke yentengo yaqala ukubako pakati kwabo kwakubako abakoliweyo. Pambi kweloxesha ubefanelana umrwebi eze nempahla yake intle kanti woda abuye agoduke nayo kungeko utengileyo ngapandle kwabafuna amaqula. Kwakubako abakoliweyo kwafuneka ingubo zokunxiba, ezingapandle kwezenziwe nge mfele. Zazisweleke ingubo ngangokuba nam no Mrs. Hamilton sinxibe imfele. Kwabonakala ukuba sifune umntu wokugcina ivenkile.

Igospel sinokubona ukuba iguqule into zonke e-Lusutu. Impembelelo yayo iye yakufika naku Bakwari na Banguato na Matebele. Ubuhedeni bona buseko, nokoke buya bushenxa, indawo buyinika ubukristu. Imfundo iyanda, ulutsha lufundiselwa ubufundisi. Abantu bayakutanda ukufunda Izibalo, bazipengulula ngenyameko, bayakutanda ukuvuma amaculo, beza ngovuyo etyalikeni. Kusafuneka ke kodwa ukwazi okungapezulu enditembayo ukuba baya kukufumana.

Kunamhla nje siya mangaliswa kukusebenza kuka Tixo sakukangela ukuba banzi kwelizwe elimiwe yile mvaba yetu namanye amahlelo. Izibalo ziguqulelwe kwinteto ezininzi, zifundwa ngama waka; kumi izikolo zokufundisa abashumayeli, abanye nangoku sebezazisa kumawabo indaba zovuyo. Kuminyaka engapezulu kuhle kumashumi amahlanu kwakuko isikolo sisinye e-Kapa esinye sise Grikwa Town. Ngoku ukusuka e-Natal uye e-Damara amakolwa angamawaka amashumi mane (40,000.) Ukuba uya kuti wonke onegama lika Kristu, onetemba lokusi- ndiswa ngulowo oweva ukufa ekuvela bonke, enze njengoko abefanele ukwenza ingati ipela iminyaka emashumi mahlanu ibe inkoliso yabantu abapezu komhlaba ikoliwe.—*Sunday Magazine.*

mawaka mahlanu besizukulwana esinyukayo. Ivelile nje lemfazwe abantsundu abakoliweyo—ngapandle kwabambalwa—banyanisekile kulo ulaulo lwetu. Zininzi indawo ekungaboniswa ngazo ukuba imfundo ingumncedisi omkulu womteto nokuzola. Isigxeko ebeke sako ngomnye babonisile abafundisi base Nxu­kwebe ukuba besingenanyaniso. Okweli xesha langoku siqumbile, sifanele, nezizwe ezizintloko zase South Africa, kodwa ke, ukuba silumkile, asisayi kuti ukugweba kwetu singaketi, iya kuti yakupela lemfa­zwe ibe yimfanelo nelungelo yetu, ukuti noko sibo- hlwayayo abazintloko ekulweni, siwuqube wona umsebenzi wokubafundisa abantsundu. Umteto wokuqubela pambili awunakupikiswa, awuketi bala. Isizwe esingaqubeli pambili simelwe kukutshabalala. Ubutshaba abukasi mfamekisi ngangokuba sinqwenele ukunga bangatshabalala kuti tu abantsundu, kuya kusimela ke ngoko ukuba siti lwakubako uxolo sizamele ukubanyusa.—*E. P. Herald.*

EZIVELA KUBABALELANI.

*Siyazisa ukuba asilitabateli pezu kwetu ityala lenteto zababalelani betu, asitsho nokuti siyavumelana nazo zonke incwadi zabo esizishicilelayo.*

Waldecks Splant Diamond January 24,1878.

Kumhleli.—Kuyinyanis’ okutetiloyo ngayo inteto yabadala ukuti ibingafanelwe ukulityalwa nokunya- telelwa pantsi enje ngemizekeliso. Mandikunike ke le.

1. Azipali ngakunye.
2. Azidli mmangweni mnye.
3. Ayibaleki zibayeni zibini.
4. Intshe isa eziny’ eweni (isa ezinye inciniba).
5. Nocil’ uzibon’ ubukulu.
6. Umanqamane woyibeta elupondweni (liyakupe- la igugu.)
7. Ububele bufun’ obunye.
8. Ulunya lubiza olunye.
9. Noko ifile inyoka itambo layo lihlaba umntu afe.

Enye indawo ndifun’ ukunazisa ukuba *Izigidimi* nencwadi zam ningabi sazitumela e-Kimberley, nizi- tumele e-Waldecks Splant njengoko ndibale ekuqaleni kwale ncwadi yam.

C. V. Kunene.

Nkosi yam Mhleli.—Ndifuna ukuba unditwale nala mazwana ambalwa ndipendula u-Mr. N. Mzimba. Nditi ke kuwe sihlobo sam esitandekayo into endiyitetayo, yile andali ukuba incwadi zingatunyelwa kubaguquli, kodwa ndinga zinga bonakala *Esigidimini* kuba abanye abantu bati ngemilomo kutenina ukuti kanti abantu bayakalaza ngolu guqulo lutsha banga bali *Esigidimini* ngezikalazo zabo abanazo. Enye into abanye bafumane bapikele amazwi aba- ngawaqondiyo, ke zonke ezonto zoti xa zise *Sigidi- mini* zipendulwe ngabanye zinganiki nkatazo kuba­guquli nditsho ke sihlobo sam.

Enye indawana ke ndafunda indawana ebalwe ngu Mr. B. S. uti, makungakalazwa ngoluguqulo lutsha uti lulungisiwe kanye kodwa akayixeli indawo atsho ngayo, ubuye ati naye waka akaluqonda wada wayi tenga incwadi leyo ukuze ayiqonde ekubonakalayo ukuba waye ngatenganga waye ngasokuze ayazi, oko kukuti ayiqonde, andazi ukuba uti aba bateta ngayo abanayo na nokuba ucingela ukuba abayi tenganga ngamali, usuke ati endaweni yokuxela iqinga lokuze ayiqonde ati mayitengwe ngati incwadi ifuna ukurunywa nje ngamayeza akudala ebe kusitiwa alimvumi umntu kuba akalirumanga. Ke kuko iqinga elinje kwabanye andingetsho ukuti u-Mr. S. wenjenjalo naye baye bati tina siyayivisisa kanye kanti bateta kuba benomdala umqulu bati bakukohlwa yinto baye kukangela kuwo babone ukuba elilizwi limele eli komtsha abanye bakangele kweyamangesi sebe suka besiti bayayiqonda kuba abanye abantu batanda ukuba kutiwe bayazi ngapezu kokuba kutiwe abazi nto. Kum kungummangaliso ukuba ati umninimzana onje ngo Mr. S. ati kwincwadi engavisiswayo ngabantu bakwa Xosa ati yena kubo uyayiqonda, ilungile ma-

bayitenge bangakalazi, kanti yena akakulelanga kule nteto.

Kuko omnye umntu owati eyokushumayela wafika incwadi ekoyo lulolu guqulo lutsha kupela wati akutyila indawo yokushumayela wafika iteta nto yimbi kunabeyicinga wada wancedwa yeyama ngesi i-Testa- mente, manditi ke incwadi ezinje bangati abaguquli bakuzi fumana zibakolise kanti noko azinasiseko ngokoke zinga zingabonwa ngumhlambi wonke.

Elutsukela.

Kei Road, February 7,1878.

Ndiyakucela Mhleli we *Sigidimi* ukuba undifakele lemigcana kulento yamanene uyipeteyo, ndinetemba ukuba uya kundifakela, ndifuna ukulungisa lendawo fanele ukuba ayiqondwanga kakuhle kwelilizwi linye kutiwa imbangi yokuba u-Sandile azeyelisele kukufika komfo ka Mhala. Akabangwe yiyo lonto neyokufika kuka Kiva, asiyiyo eyona mbangi. Umntu lo yena waye enyanisile ukuti ulele. Imbangi ke nantsi Zigusha zama Mfengu ezebiwa ngum Ngqalasi, ama Mfengu umkondo awunikela u-Kona, waza u-Kona akuwungenisa kum Ngqalasi wabinzwa ngum Ngqa­lasi wati akubinzwa waya kuwuhlaba ku Sandile wehla u-Sandile wati akufika—wafika unyana wake edyobekile naye yilonto, ezidlile naye igusha zama- Mfengu ; wati ndiyakutinina ukulifihla kwam wange- nwa yintliziyo eti ndiya kuwabuza ama Ngqika ukuba lento ebayo afuna imfazwe na aze ati ukuba ate ewe ndiwayeke ndixele nase mlungwini ukuba ama Ngqika afuna imfazwe. Lomhla ke waye enxamele ukuba ihlazo lonyana wake lingatyileki selisuka licinywa ngemfazwe ngokuba engunyaha wesitandwanekazi inkazana ka Ngxangana u-Nojini um Ngqosinikazi u-Gumna. Wapambana apo ke u- Sandile nenyaniso yake, walibala ukuba kulungile ukuteta inyaniso. Enye into bekuko abantu abebemana ukuti yinina ukuba uti nyakana Abelungu baxakekileyo usuke uti ulele, bebesiti ibuxoki lento yokuti ama Gcaleka abalekile msa ukupulapula.

Zizo ezo zombini ke imbangi. Wati ke kwakufika u-Makinana, ke yanga ingati lento ibange imfa­zwe ukuze lifihlakale ihlazo lonyana warn, wati mhlana wagweba ukuba imipu mayi kutshwe waye seleteta ngentliziyo ezimbini esazi nokuba Abelungu besiti makalale nje bayacenga. Ndiyiteta nje lento ndifuna ukulungisa kuba ndibona ukuba ayiqondwa kakuhle. Enye ndiyiteta nje bendibako ngazo zonke ezonteto ndizamela ukumbonisa ukuba angazeyeliseli, abone agqibe xa ndikoyo abuye ati ndakumka imlahlekise intliziyo yake.

Enye into u-Somta akafile useko, wenzakala amanxeba amatatu, elinye lirazule esidleleni, elinye esifubeni, elinye emhlubulweni ezonto; zonke bendiziyela ndisese Mcucu (Weltondale) ndisabile ngoku ndise Mtonjeni (Kei Road.)

D. Lukashe.

 I

Drie Fontein, Natal, January 2, 1878.

Ku Mhleli we *Sigidimi.*

Ngokwe ndaba sise mbandezelweni lapa lilanga, kuseloko latwasa satola imvula yanye kulonyaka kwati nokutiwa kulinyiwe akwamila okunye, nokumilile sekupepuka lilanga.

Okunye sihleli ngokwetuka ngo Cetywayo, leli eli- ngapesheya selilala ezintabeni ngokuhlwa kuba bati uza kuba vimbezela ebusuku belele ezindlini kuba ngumfo wokwenza njalo ; kutiwa icala ngumda kubangwa umda no Somtseu, ke kukangeleke ukuba iya kubako into emva komkosi wake kuba kutiwa wati ku Somtseu ake enze kahle ke ngidlale umkosi wami wandukuleta lezondaba zako. Asazi ke ukuba udlalile nje umkosi wake ngo January kuza kuba njanina ke.

Ngendaba zelizwi lika Tixo lapa liyanda kakulu. Indawo ngendawo zifuna abashumayeli sezisixakile indawo kusweleke abasebenzi, amasimi avutiwe ukuvunwa, kodwa abavuni bancinane, sincedeni ngo mtandazo ukuba inkosi itume abasebenzi, esi tiyeni sayo ; kuba kwezinye indawo baguquka kungeko no mshumayeli, kungeko nekolwa kuse ntlango nje, bati ngokuhambela ezikolweni balive, bati bebuyela ekaya babe sebefika bescnza kwalonto bameme amawabo benze imitandazo ngemihla ngemihla ukuze inkosi ibape umoya wayo, sifike sebesityela izinto esingena-

IMFUNDO YABANTSUNDU

Enye yezinto ezilusizi eziveliswe yile mfazwe kuku- pazamisa ukuhanjiswa kwemfundo yabantsundu, imfundo ebivelisa iziqamo ezihle nganeno nangapesheya kwe Nciba. Pambi kwe mfazwe izikolo ebe zikwa Gcaleka kwa Ngqika kwa Pini nase Dutywa be 107 zinabantwana abamawaka mahlanu. Kungatandeka ukwazi ukuba zingapina izikolo ezisa qutywayo, sikolwa ukuba zimbalwa, ke londawo yokuhla kwazo ilusizi olungenakuteteka. Siyeva futi kuko abahlekisayo ngomsebenzi wabafundisi, abati Ubukristu nemisebenzi yokukanya ayincedi luto kwabantsundu. Inteto ezinjalo azingqinelani nenyaniso. Umsebenzi omhle oveliswa zizikolo ezinje nge Lovedale, ne Nxukwebe, ne Lesseyton, neBlythswood, ne Peelton, no Mgwali, awunakupikiswa. Kukwindawo ezinje ngezi sizikankanyileyo ekuvele ukulunga okungaba kwenzekile kubantu abantsundu. Asinakuba ke singahli sakubona imfundo yabantsundu ipazanyiswa. Asiyiyo intwana encinane ukupazamisa imfundiso yemikwa nengqondo yabantu aba­

5 ISIGIDIMI SAMAXOSA, MARCH 1, 1878.